
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση θέσεων κλάδου γιατρών ΕΣΥ στο Περ. Γεν. 

Νοσοκομείο ΕΛΕΥΣΙΝΑΣ «ΘΡΙΑΣΙΟ». 1 

Εγκατάσταση και λειτουργία της Πανεπιστημιακής 
Αναισθησιολογικής Κλινικής και της Πανεπιστημια¬ 
κής Ειδικής Μονάδας Εντατικής Παρακολούθησης 
του τμήματος Ιατρικής του Πανεπιστημίου Θεσσα¬ 
λίας, στο Π.Π.Γ.Ν. ΛΑΡΙΣΑΣ. 2 

Συγκρότηση Ειδικής Επιτροπής εκδίκασης ενστάσεων 
που εκκρεμούν στα καταργούμενα Δευτεροβάθμια 
Συμβούλια Κρίσης Ιατρικού και Οδοντιατρικού 
Προσωπικού Νοσηλευτικών Ιδρυμάτων, για ιατρι¬ 
κές θέσεις Παιδοαλλεργιολογίας. 3 

Ορισμός δικαστικού καταστήματος του Εφετείου και 

της Εισαγγελίας Εφετών Αθηνών. 4 

Χαρακτηρισμός και έγκριση μίσθωσης κύριας άγονης 

ακτοπλοϊκής γραμμής. 5 

Τροποποίηση του Οργανισμού Εσωτερικής Υπηρε¬ 
σίας του Πολιτιστικού Οργανισμού Δήμου Καλλιθέ¬ 
ας . 6 

Σύσταση Δημοτικής Επιχείρησης στο Δήμο Σοφάδων 
με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΜΕΛΕ¬ 
ΤΩΝ, ΚΑΤΑΣΚΕΥΩΝ, ΑΝΑΠΤΥΞΗΣ ΚΑΙ ΑΓΡΟΤΙΚΩΝ 
ΕΚΜΕΤΑΛΛΕΥΣΕΩΝ ΔΗΜΟΥ ΣΟΦΑΔΩΝ». 7 


ΑΠΟΦΑΣΕΙ Σ 

Αοιθ. Α1 α/6517δις/98 (1) 


Σύσταση θέσεων κλάδου γιατρών ΕΣΥ στο Περ. Γεν. Νο¬ 
σοκομείο ΕΛΕΥΣΙΝΑΣ «ΘΡΙΑΣΙΟ». 

ΟΙ ΥΠΟΥΡΓΟΙ ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 του άρθρου 25 του Ν. 
1397/83 (ΦΕΚ 143/Α/83). 

2. Τις διατάξεις των άρθρων 56 και 64 του Ν. 


2071/92/ΦΕΚ123Α/92) όπως συμπληρώθηκαν μετά άρ¬ 
θρα 4 και 8 του Ν. 2194/94/ΦΕΚ 34Α/94). 

3. Τις διατάξεις του άρθρου 1 (παρ. 2) του Ν. 2469/97 
(ΦΕΚ 38/Α/97) και το γεγονός ότι από τις διατάξεις της, 
απόφασης αυτής εκτιμάται ότι η ετήσια δαπάνη που θα 
απαιτηθεί, ανέρχεται στο ποσό των «60.320.000» δρχ. 
και θα προβλέπεται για τα επόμενα έτη στο προϋπολογι¬ 
σμό του Υπουργείου Υγείας και Πρόνοιας. Για το τρέχον 
έτος η σχετική δαπάνη θα βαρύνει τον προϋπολογισμό 
του Υπουργείου Υγείας και Πρόνοιας (Φ.210 ΚΑΕ 5173), 
θα προσδιορισθεί και θα δεσμευθεί κατά την έγκριση 
πλήρωσης των συνιστώμενων θέσεων. 

4. Την αρ. 1107147/1239/067/96 (Φ.Ε.Κ. 922/Β/96) 
Απόφαση περί ανάθεσης αρμοδιοτήτων στον Υφυπουρ¬ 
γό Οικονομικών Ν. Χριστοδουλάκη. 

5. Την αριθμ. 8211/99 (ΦΕΚ 198/Β/99). Απόφαση περί 
ανάθεσης αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης. 

6. Την σχετική Απόφαση του Δ/Σ του Γ. Π. Ν. ΕΛΕΥΣΙ¬ 
ΝΑΣ ΘΡΙΑΣΙΟ, αποφασίζουμε: 

Συνιστώνται οι παρακάτω θέσεις κλάδου γιατρών ΕΣΥ 
του Υπουργείου Υγείας και Πρόνοιας, οι οποίες προστί¬ 
θενται οτον Οργανισμό του Περ. Γεν. Νοσ/μείου ΕΛΕΥΣΙ¬ 
ΝΑΣ ΘΡΙΑΣΙΟ. 

ΕΙΔΙΚΟΤΗΤΑ Δ/ΝΤΗΣ ΕΑ ΕΒ ΣΥΝΟΛΟ 

Ακτινοδιαγνωστικής 1 12 4 

(με γνωστικό αντικείμενο 
την επεμβατική νευρο- 
-ακτινολογία) 

για τη λειτουργία, του νέου τμήματος Επεμβατικής 
Νευροακτινολογίας η οποία εντάχθηκε στον οργανισμό 
του παραπάνω νοσοκομείου με την κοινή Υπουργική 
Απόφαση Α3β/6517/98 (ΦΕΚ 21/Β/99) 

Η παρούσα Απόφαση να δημοσιευτεί στην Εφημερίδα 
της Κυβερνήσεως. 

Αθήνα, 12 Νοεμβρίου 1999 

οι ΥΠΟΥΡΓΟΙ 

ΥΦΥΠ. ΕΣΩΤ.ΔΗΜ.ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

Λ.ΤΖΑΝΗΣ Ν.ΧΡΙΣΤΟΛΟΥΛΑΚΗΣ 

ΥΓΕΙΑΣ & ΠΡΟΝΟΙΑΣ 

Λ. ΠΑΠΑΔΗΜΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Α1α/9946δις/98 (2) 

Εγκατάσταση και λειτουργία της Πανεπιστημιακής Αναι- 
σθησιολογικής Κλινικής και της Πανεπιστημιακής Ειδι¬ 
κής Μονάδας Εντατικής Παρακολούθησης του τμήμα¬ 
τος Ιατρικής του Πανεπιστημίου Θεσσαλίας, στο 
Π.Π.Γ.Ν. ΛΑΡΙΣΑΣ. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 13παρ. 1 του, Ν. 1397/83 
(ΦΕΚ143/Α/83). 

2. Τις διατάξειςτου Π.Δ/γματος 428/93 (ΦΕΚ 181/Α/93) 
«Ίδρυση Κλινικών και Εργαστηρίων στο τμήμα Ιατρικής 
του Πανεπιστημίου Θεσσαλίας. Και καθορισμός του 
εσωτερικού κανονισμού τους. 

3. Τοαρ. 1483/96 έγγραφο τμήματος Ιατρικής, του Πα¬ 
νεπιστημίου Θεσσαλίας. 

4. Την αριθμ. 8 Απ. της 125ης ολομέλειας του 
Κ.Ε.Σ.Υ/12/9/96. 

5. Τις διατάξεις του Π.Δ/γματος 87/86 (ΦΕΚ 32/Α/86). 

6. Τις διατάξεις της παρ 1 του άρθρου 2 του Ν. 2469/97 
(ΦΕΚ 38/Α/97) και το γεγονός ότι από τη παρούσα Από¬ 
φαση δε προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Εγκαθίσταται και λειτουργεί α) στο Χειρουργικό, Το- 
μέατης Ιατρικής Υπηρεσίας του Περ. Παν. Γενικού- Νο¬ 
σοκομείου Λάρισας, η Πανεπιστημιακή Αναισθησιολογι- 
κή Κλινική, που έχει ιδρυθεί με το Π. Δ/γμα 428/93 (ΦΕΚ 
181/Α/93), στο τμήμα Ιατρικής του Πανεπιστημίου Θεσ¬ 
σαλίας καί β) στο Παθολογικό Τομέα της Ιατρικής Υπη¬ 
ρεσίας του ιδίου Νοσοκομείου, η Πανεπιστημιακή Μο¬ 
νάδα Εντατικής Παρακολούθησης, η οποία έχει επίσης 
ιδρυθεί με το ανωτέρω Π. Δ/γμα. 

2. Το Δ. Ε. Π. που υπηρετεί στη παραπάνω Πανεπιστη¬ 
μιακή Κλινική και την Ειδική Μονάδα, υποχρεούται: 

Σε εφημερία για την αντιμετώπιση εκτάκτων περιστά¬ 
σεων και παροχή επείγουσας περίθαλψης, σύμφωνα με 
όσα ισχύουν κάθε φορά για την εφημερία του Νοσοκο¬ 
μείου. 

Το προσωπικό που υπηρετεί στην Πανεπιστημιακή Κλι¬ 
νική και σε ειδική Μονάδα συνεργάζεται, με τα αντίστοι¬ 
χα τμήματα της Ιατρικής Υπηρεσίας όλων των νοσηλευ¬ 
τικών Ιδρυμάτων της Υγειονομικής περιφέρειας για την 
ανάπτυξη και αναβάθμιση του επιπέδου της εκπαίδευ¬ 
σης και παροχής υπηρεσιών υγείας, στο πλαίσιο της νο¬ 
σηλευτικής επιστημονικής και λειτουργικής διασύνδε¬ 
σης τους. Η Πανεπιστημιακή κλινική και η ειδική Μονά¬ 
δα, πρέπει να έχουν επιστημονικό υπεύθυνο γιατρό για 
τη λειτουργία τους. 

Η λειτουργία της παραπάνω κλινικής, ή της Ειδικής 
Μονάδας θα γίνουν σταδιακά με αποφάσεις του Δ/Σ 
του νοσοκομείου στο οποίο εγκαθίσταται, στο πλαίσιο 
των κατευθύνσεων του Υπουργείου Υγείας και Πρό¬ 
νοιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ 

ΓΕΡ. ΑΡΣΕΝ ΗΣ Λ. Π ΑΠ ΑΔΗ ΜΑΣ 


Αριθ. Δ1α/21974 (3) 

Συγκρότηση Ειδικής Επιτροπής εκδίκασης ενστάσεων 
που εκκρεμούν στα καταργούμενα Δευτεροβάθμια 
Συμβούλια Κρίσης Ιατρικού και Οδοντιατρικού Προ¬ 
σωπικού Νοσηλευτικών Ιδρυμάτων, για ιατρικές θέ¬ 
σεις Παιδοαλλεργιολογίας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 Τ,Α’). 

2. Τις διατάξεις Του άρθρου 37 παρ. 12 του Ν. 2519/1997 
(Φ.Ε.Κ. 165/21.8.1997 τ. Α’) «Ανάπτυξη και Εκσυγχρονι¬ 
σμός του Εθνικού Συστήματος Υγείας, οργάνωση των 
υγειονομικών υπηρεσιών, ρυθμίσεις για το φάρμακο και 
άλλες διατάξεις». 

3. Τις διατάξεις του άρθρου 24 παρ. 4 του Ν.2716/99 
(ΦΕΚ 96/17-5-99 Τ.Α’) «Ανάπτυξη και εκσυγχρονισμός των 
υπηρεσιών ψυχικής υγείας και άλλες διατάξεις» 

4. Τις υποβληθείσες αρμοδίως προτάσεις, αποφασί¬ 
ζουμε: 

1. Συγκροτούμε Ειδική Επιτροπή εκδίκασης ενστάσε¬ 
ων, που εκκρεμούν στα καταργούμενα Δευτεροβάθμια 
Συμβούλια Κρίσης Ιατρικού και Οδοντιατρικού Προσωπι¬ 
κού Νοσηλευτικών Ιδρυμάτων για ιατρικές θέσεις Παιδο- 
αλλεργιολσγίας και διορίζουμε τα κατωτέρω πρόσωπα: 

α. Νικόλαο Μπραβάκο, υπάλληλο του κλάδου ΠΕ Διοικη¬ 
τικού με βαθμό Α, Προϊστάμενο Τμήματος στη Δ/νση Προ¬ 
σωπικού Ν.Π. του Υπουργείου Υγείας και Πρόνοιας, με 
αναπληρωτή του τον Θεοφάνη Μήτσουρα, υπάλληλο του 
κλάδου ΠΕ Διοικητικού με βαθμό Α’, Προϊστάμενο Τμήμα¬ 
τος στη Δ/νση Πρωτοβάθμιας Φροντίδας Υγείας, ομοίως. 

β. Δεληγεώργη Δημήτριο, Αναπλ. Καθηγητή Παν/μίου 
Αθηνών, στο Π.Γ.Ν. Παίδων Αθηνών «Η ΑΠΑ ΣΟΦΙΑ» προ- 
τεινόμενο από τον Π.Ι.Σ. από την ειδικότητα της Παιδια¬ 
τρικής, με αναπληρώτρια του την Κασσίου - Προύντζου 
Κυριακή, Δ/ντρια στο ίδιο Νοσ/μείο, ομοίως. 

γ. Μάργαρη Δέα, Αναπλ. Καθηγήτρια, στο Γ.Π.Ν. Θεσ¬ 
σαλονίκης «ΙΠΠΟΚΡΑΤΕΙΟ», προτεινόμενη από τον Π.Ι.Σ. 
από την ειδικότητα της Αλλεργιολογίας, με αναπληρωτή 
της τον Μυγδάλη Ηλία, Δ/ντή στο ΝΙΜΤΣ, ομοίως. 

δ. Ντουντουνάκη Σταύρο, Δ/ντή στο Π.Γ.Ν. Παίδων Αθη¬ 
νών «Η ΑΠΑ ΣΟΦΙΑ», προτεινόμενο από την Ελληνική Παι¬ 
διατρική Εταιρεία, με αναπληρωτή του τον Τσουμάκα 
Κων/νο, Δ/ντή στο Π.Γ.Ν. Αττικής «ΚΑΤ», ομοίως. 

ε. Κόντου- Φίλη Καλλιόπη, Δ/ντρια στο Π.Γ.Ν. «ΛΑΪΚΟ», 
προτεινόμενη από την Ελληνική Εταιρεία Αλλεργιολογίας 
και Κλινικής Ανοσολογίας με αναπληρώτριατηςτην Σταυ- 
ροπούλου Καίτη, Δ/ντρια στο Π.Γ.Ν. Αθηνών «Γ.ΓΕΝΝΗ- 
ΜΑΤΑΣ» ομοίως. 

στ. Καρρή Χρήστο, Δ/ντή στο Π.Γ.Ν. Νίκαιας «Ο ΑΠΟΣ ΠΑ- 
ΝΤΕΛΕΗΜΩΝ», ως Εισηγητή Παιδίατρο, προτεινόμενο από 
το ΚΕ.Σ.Υ. με αναπληρωτή του τον Μιχελή Κυριάκο, Δ/ντή 
στο Π.Γ.Ν. Παίδων Αθηνών «Π. & Α. ΚΥΡΙΑΚΟΥ», ομοίως. 

ζ. Πέππα Γεώργιο, Δ/ντή στο Π.Γ.Ν. Νοσημάτων θώρα¬ 
κα Αθηνών «ΣΩΤΗΡΙΑ», ως Εισηγητή Αλλεργιολόγο, προ- 
τεινόμενο από το ΚΕ.Σ.Υ., με αναπληρωτή του τον Βαρ- 
σαμή Ευστράτιο, Δ/ντή στο Π.Γ.Ν. Ν. Ιωνίας «Η ΑΓΙΑ ΟΛ¬ 
ΓΑ», ομοίως. 

η. Κατσαρδή Χρήστο, Δ/ντή στο Ν.Γ.Ν. Αθηνών « Η ΕΛ¬ 
ΠΙΣ», προτεινόμενο από το ΚΕ.Σ.Υ. από την ειδικότητα της 
Παιδιατρικής, με αναπληρώτρια του την πίτσικα Ελένη, 
Δ/ντρια στο ΝΙΜΤΣ ομοίως. 


* 



Τ 



* 


I 

θ. Γαλανάκη Νέαρχο, Δ/ντή στο Π.ΓΝ. Νίκαιας «Ο ΑΠΟΣ 
ΠΑΝΤΕΛΕΗΜΩΝ», προτεινόμενοαπότο ΚΕ.Σ.Υ. από την ει¬ 
δικότητα της Αλλεργιολογίας, με αναπληρωτή του Λαζανά 
Μάριο. Δ/ντή στο Π.Γ.Ν. Πειραιά «ΤΖΑΝΕΙΟ», ομοίως. 

2. Πρόεδρο της Επιτροπής ορίζουμε τη Μάργαρη Δέα, 
με αναπληρωτή της τον Δεληγεώργη Δημήτριο. 

3. Γραμματέα της Επιτροπής ορίζουμε την Κοκλώνη 
Ερασμία, υπάλληλο του κλάδου ΔΕ Διοικητικου-Λογιστι- 
κού που υπηρετεί στη Δ/νση Προσωπικού Ν. Π. του 
Υπουργείου Υγείας και Πρόνοιας, 

5. Έδρα της Επιτροπής θα είναι η Κεντρική Υπηρεσία 
του Υπουργείου Υγείας και Πρόνοιας. 

6. Η εν λόγω Επιτροπή υποχρεούται να εκδικάσει τις εκ¬ 
κρεμείς ενστάσεις εντός εξαμήνου από τη συγκρότηση 
της, οπότε και καταργείται αυτοδίκαια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 1999 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 

♦ 

Αριθ. 142623 (4) 

Ορισμός δικαστικού καταστήματος του Εφετείου και της 

Εισαγγελίας Εφετών Αθηνών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α)του άρθρου 18 παρ. 1 του Κώδικα 
Οργανισμού Δικαστηρίων και κατάστασης Δικαστικών 
Λειτουργών (Κ.Ν.1756/1988) Α’35. 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΑΊ37) όπως προσε- 
τέθηκανμετοάρθρο27του Ν.2081/1992 (Α’ 154) καιτρο- 
ποποιήθηκαν με την παράγραφο 2α του άρθρου 1 του 
Ν.2469/1997 (Α’38). 

3. Το υπ’αριθμ. 45591/5.10.1999 έγγραφο του Διευθύ- 
νοντος την Εισαγγελία Εφετών Αθηνών. 

4. Το υπ’αριθμ. 4182/18.11.1999 έγγραφο της «ΘΕΜΙΣ 
ΚΑΤΑΣΚΕΥΑΣΤΙΚΗ ΑΕ». 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Δημοσίου, 
αποφασίζουμε: 

Ορίζουμε νέο δικαστικό Κατάστημα του Εφετείου και 
της Εισαγγελίας Εφετών Αθηνών από τις 8.1.2000 το κτί¬ 
ριο που βρίσκεται στην Αθήνα και επί της οδού Λ,Αλεξάν- 
δρας και Λουκάρεως 14 λόγω μεταστέγασης των ανωτέ¬ 
ρω υπηρεσιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
' -♦- 

Αριθ. 1323/32/99 (5) 

Χαρακτηρισμός και έγκριση μίσθωσης κύριας άγονης 
ακτοπλοϊκής γραμμής. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ, 
ΑΝΑΠΤΥΞΗΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθου 176 του Ν.Δ. 187/73 (ΦΕΚ 
261 Α’/73). «Περί Κωδικός Δημοσίου Ναυτικού Δικαίου», 


όπως τροποποιήθηκε με το άρθρο 1 παργ. 35 του 
Ν.2412/96 (ΦΕΚ 123Α796) και ισχύει σήμερα. 

β) Τις διατάξεις του άρθρου 29Ατου Ν. 1558/85 (Α37) 
όπως προστέθηκε με το άρθρο 27 του Ν .2081 /92 (ΑΊ 54) 
και τροποποιήθηκε με την παρ.2α του άρθρου 1 του 
Ν.2469/97 (Α’38). 

γ) Την αριθ. 1107147/1239/0006Α/4.10.96 Απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (Β’922). 

δ) Την αριθ. 483/29-12-95 Πράξη Υπουργικού Συμβου¬ 
λίου «Έγκριση μίσθωσης κυρίων αγόνων ακτοπλοϊκών 
και αγόνων ταχυδρομικών γραμμών, για το χρονικό διά¬ 
στημα από 1.5.1996 έως 30.4.2001». 

ε) Την αριθ. 10/10-9-99 εισήγηση της Γνωμοδοτικής 
Επιτροπής Ακτοπλοϊκών Συγκοινωνιών, αποφασίζουμε: 

1. Τον χαρακτηρισμό ως Κύριας Άγονης, για μίσθωση 
μετά από δημόσιο μειοδοτικό διαγωνισμό, της ακτο¬ 
πλοϊκής γραμμής: «ΑΣΤΟΥ ΛΕΥΚΑΔΑΣ - ΚΑΛΑΜΟΥ ΛΕΥ¬ 
ΚΑΔΑΣ και επιστροφή μέχρι πέντε (5) φορές την εβδο¬ 
μάδα, με δυνατότητα προέκτασης ως τον ΜΥΤΙΚΑ ΑΙ- 
ΤΩΛ/ΝΙΑΣ. 

2. Ο Υπουργός Εμπορικής Ναυτιλίας εξουσιοδοτείται 
να προβαίνει στις απαραίτητες ενέργειες για την περιο¬ 
δική μίσθωση της γραμμής όταν απαιτείται. 

3. Από τις διατάξεις αυτής της Απόφασης, προκαλείται 
δαπάνη εις βάρος του Κρατικού Προϋπολογισμού, 
ύψους 600.000 δρχ. περίπου για το τρέχον οικονομικό 
έτος, 7.200.000 δρχ. περίπου για το οικονομικό έτος 
2000 και 2.400.000 δρχ. περίπου για το οικονομικό έτος 
2001. Η ανωτέρω δαπάνη θα καλυφθεί για μεν το τρέχον 
οικονομικό έτος από τις εγγεγραμμένες πιστώσεις στον 
Προϋπολογισμό του ΥΕΝ (Ειδικός Φορέας 41-110 ΚΑΕ 
2131) για δε τα υπόλοιπα οικονομικά έτη από τις πιστώ¬ 
σεις που θα εγγράφονται κατ’ έτος στον ανωτέρω Προ¬ 
ϋπολογισμό προς το σκοπό αυτό. 

4. Η ισχύς αυτής της Απόφασης αρχίζει από τη δημο¬ 
σίευση της στην Εφημερίδα της Κυβερνήσεως και διαρ- 
κεί μέχρι και την 30.4.2001. 

5. Να δημοσιευθεί στην Εφημερίδα της Κυβερνήσεως, 
για εφαρμογή. 

Πειραιάς, 18 Νοεμβρίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΑΝΑΠΤΥΞΗΣ 

ΝΙΚ. ΧΡΙΣΤΟΥΔΟΥΛΑΚΗΣ ΕΥΑΓΓ. ΒΕΝΙΖΕΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 

- . . . 

Αριθ. 48091 (6) 

Τροποποίηση του Οργανισμού Εσωτερικής Υπηρεσίας 

του Πολιτιστικού Οργανισμού Δήμου Καλλιθέας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του 
Ν. 2307/95. 

2. Τις διατάξεις του άρθρου 8 του Ν. 2503/97. 

3. Την 519/97 απόφαση του Δημοτικού Συμβουλίου 
Καλλιθέας, με την οποία εκφράζει την σύμφωνη γνώμη 
του για την 44/97 απόφαση του Διοικητικού Συμβουλίου 
του Πολιτιστικού Οργανισμού Δήμου Καλλιθέας. 

4. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 13/97 πρακτικό του. 

5. Το αρ. 23/8.7.99 πρακτικό της Επιτροπής του άρ¬ 
θρου 18 του Ν. 2218/94 Νομ. Δ/τος Αθηνών. 

6. Το αρ. 35959/18.9.99 έγγραφο του Υπουργού Εσω¬ 
τερικών Δημόσιας Διοίκησης και Αποκέντρωσης, απο¬ 
φασίζουμε: 

Εγκρίνουμε την 44/97 απόφαση του Διοικητικού Συμ¬ 
βουλίου του Πολιτιστικού Οργανισμού Δήμου Καλλιθέ¬ 
ας που αφορά τροποποίηση του Οργανισμού Εσωτερι¬ 
κής Υπηρεσίας του, ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ Ν.Π.Δ.Δ. 

ΜΕ ΤΗΝ ΕΠΩΝΥΜΙΑ ΠΟΛΙΤΙΣΤΙΚΟΣ ΟΡΓΑΝΙΣΜΟΣ 
ΔΗΜΟΥ ΚΑΛΛΙΘΕΑΣ 

ΚΕΦΑΛΑΙΟ Α’ 

ΔΙΑΡΘΡΩΣΗ ΚΑΙ ΛΕΙΤΟΥΡΓΙΑ ΥΠΗΡΕΣΙΩΝ 
Άρθρο 1 

Διάρθρωση και αρμοδιότητες Υπηρεσιών 

Οι υπηρεσίες του Πολιτιστικού Οργανισμού διαρθρώ¬ 
νονται στα παρακάτω πέντε αυτοτελή ΤΜΗΜΑΤΑ με τις 
αρμοδιότητες που αναφέρονται σε κάθε ένα από αυτά. 

1. ΤΜΗΜΑ ΔΙΟΙΚΗΤΙΚΟΥ 

2. ΤΜΗΜΑ ΟΙΚΟΝΟΜΙΚΟΥ 

3. ΤΜΗΜΑ ΕΚΠΑΙΔΕΥΤΙΚΩΝ ΠΡΟΓΡΑΜΜΑΤΩΝ ΚΑΙ 
ΚΑΛΛΙΤΕΧΝΙΚΩΝ ΕΚΔΗΛΩΣΕΩΝ 

4. ΤΜΗΜΑ ΒΙΒΛΙΟΘΗΚΗΣ 

5. ΤΜΗΜΑ ΩΔΕΙΟΥ 

Τμήμα Διοικητικό 

-. Χειρίζεται όλα τα θέματα των διοικητικής και οικονο¬ 
μικής φύσεως του Πολιτιστικού Οργανισμού. 

-. Φροντίζει για την τήρηση και παρακολούθηση της 
ισχύουσας κάθε φορά νομοθεσίας σχετικά με την υπη¬ 
ρεσιακή και συνταξιοδοτική κατάσταση προσωπικού. 

-. Χειρίζεται όλα τα θέματα που αναφέρονται στην 
πρόσληψη μόνιμου καιέκτακτου προσωπικού για την κά¬ 
λυψη των αναγκών του Νομικού Προσώπου.Επίσης θέ¬ 
ματα σχετικά με τις τοποθετήσεις, μεταθέσεις, αξιολό¬ 
γηση, απόσπαση, σύνταξη και προσδιορισμό της αποζη¬ 
μίωσης σε περίπτωση αποχώρησης. 

-. Τηρεί και ενημερώνει τους ατομικούς φακέλους του 
προσωπικού και μεριμνά για την χορήγηση βεβαιώσεων. 

-. Επιμελείται της παραλαβής, πρωτοκόλλησης και 
διανομής κάθε εισερχομένου και εξερχόμενου εγγρά¬ 
φου και τηρεί αρχείο αλληλογραφίας. 

-. Μεριμνά για την φύλαξη και καθαριότητα των χώρων 
ευθύνης του Ν.Π. και φροντίζει για την μεταφορά, εγκα¬ 
τάσταση και λειτουργία των απαραίτητων ηλεκ/κών 
εγκαταστάσεων στους χώρους που διοργανώνονται οι 
δραστηριότητες του Πολιτιστικού Οργανισμού. 

-. Φροντίζει για την καλή λειτουργία όλων των 
ηλεκτ/κών και ηχητικών μηχανημάτων του Ν.Π.Δ.Δ. 

-. Συντάσσει τις απαραίτητες εκθέσεις για την συντή¬ 
ρηση, βελτίωση και επισκευή τους. 

-. Τηρεί βιβλίο χρέωσηςτης κινητής και ακίνητης περι¬ 
ουσίας καθώς και βιβλίο παγίων στοιχείων. 

ΤΜΗΜΑ ΟΙΚΟΝΟΜΙΚΟΥ 

-. Καταρτίζει τον προϋπολογισμό Εσόδων-Δαπανών 
και τον υποβάλλει στο Δ,Σ.του Ν Π μέσα στις προθεσμίες 


που ορίζει ο Δ.Κ.Κ. 

-. Παρακολουθεί την εξέλιξη του προϋπολογισμού και 
εισηγείται τυχόν αναμόρφωση του. 

-. Διενεργεί κάθε είδους λογιστικές εγγραφές και επι¬ 
μελείται της εκκαθάρισης και εντολής πληρωμών κάθε 
δαπάνης. 

-. Εκδίδει χρηματικά εντάλματα πληρωμών και μισθο¬ 
δοσίας προσωπικού και τηρεί μισθολογικά μητρώα όλου 
του μόνιμου και έκτακτου προσωπικού για την παροχή 
πληροφοριών των πάσης φύσεως αποδοχών τους. 

-. Αποδίδει τις κρατήσεις μέσω του Δημόσιου ταμείου 
στα διάφορα Ασφαλιστικά Ταμεία του μόνιμου - έκτα¬ 
κτου προσωπικού καθώς και των συνεργατών. 

-. Φροντίζει για την εκκαθάριση των αμοιβών των έκτα¬ 
κτων συνεργατών του Ν.Π. 

-. Καταρτίζει σε συνεργασία με το Δημοτικό Ταμείο 
τον απολογισμό Εσόδων-Εξόδων 

-. Συγκεντρώνει όλα τα αιτήματα που αναφέρονται 
στις προμήθειες και διεξάγει όλες τις προβλεπόμενες 
από τον νόμο διαδικασίες για την πραγματοποίηση τους. 

-. Ελέγχει την νομιμότητα-πληρότητα όλων των σχετι¬ 
κών παραστατικών και πράξεων και τηρεί μητρώο προ¬ 
μηθευτών. 

ΤΜΗΜΑ ΕΚΠΑΙΔΕΥΤΙΚΩΝ ΠΡΟΓΡΑΜΜΑΤΩΝ ΚΑΙ ΚΑΛ¬ 
ΛΙΤΕΧΝΙΚΩΝ ΕΚΔΗΛΩΣΕΩΝ 

-. Φροντίζει γιατην σύσταση, οργάνωση και λειτουργία 
τμημάτων καλλιτεχνικής εκπαίδευσης. 

-. Φροντίζει για την καλή λειτουργία των τμημάτων χο¬ 
ρού, θεάτρου, χειροτεχνίας, της φιλαρμονικής, της χορω¬ 
δίας και όλων των τμημάτων καλλιτεχνικής εκπαίδευσης. 

-. Επιμελείται γιατην έγκαιρη διαμόρφωση σύγχρονων 
προγραμμάτων εκπαίδευσης σε συνεργασία με τους 
καλλιτεχνικούς συνεργάτες. 

-. Παρακολουθεί τις επιδόσεις των καλλιτεχνικών συ¬ 
νεργατών και των σπουδαστών και ενημερώνει τους γο¬ 
νείς για την πορεία και την επίδοση τους. 

-. Διοργανώνει δραστηριότητες και εκδηλώσεις που 
προάγουν την εκπαιδευτική διαδικασία. 

Τηρεί αρχείο προγραμμάτων καλλιτεχνικής εκπαίδευ¬ 
σης. 

-. Συνεργάζεται με τα άλλα τμήματα για τη διοργάνω¬ 
ση κάθε είδους εκδηλώσεων που προάγει την εκπαιδευ¬ 
τική διαδικασία. 

-. Επιμελείται και διοργανώνει κάθε είδους εκδηλώ¬ 
σεις, μουσικής θεάτρου, κινημ/φου, διαλέξεις, εκθέσεις, 
συζητήσεις και συσκέψεις. 

-. Επεξεργάζεται προγ/τα δραστηριοτήτων που απευ¬ 
θύνονται σε όλες τις κατηγορίες των δημοτών της Καλ¬ 
λιθέας. 

-. Επιμελείται της προβολής του έργου του Πολιτιστι¬ 
κού Οργανισμού με την έγκαιρη ενημέρωση των δημο¬ 
τών, κοινωνικών φορέων τύπου και Μ.Μ.Ε. 

-. Έχει την ευθύνη για την έκδοση και διάθεση ενημε¬ 
ρωτικών δελτίων, φυλλαδίων και γενικά έντυπου υλικού. 

-. Συνεργάζεται με την σχολική κοινότητα και συμβάλει 
στην από κοινού διαμόρφωση προγραμμάτων καλλιτε¬ 
χνικής εκπαίδευσης. 

-. Συνεργάζεται με τους κοινωνικούς και πολιτιστικούς 
φορείς της Καλλιθέας και τους παρέχει κάθε δυνατή 
βοήθεια. 

-. Τηρεί αρχείο εκδηλώσεων. 

ΤΜΗΜΑ ΒΙΒΛΙΟΘΗΚΗΣ 

Μελετά τις τρέχουσες και εκτιμά τις μελλοντικές ανά¬ 
γκες των χρηστών της Δημοτικής Βιβλιοθήκης και παρα¬ 
κολουθεί τις ελληνικές και διεθνείς εξελίξεις της βιβλιο¬ 
θηκονομίας, καθορίζοντας, αναθεωρώντας και προσαρ¬ 
μόζοντας τα κριτήρια και τα πρότυπα σύμφωνα μ’ αυτά. 

Εισηγείται στο Δ.Σ. το αναλυτικό πρόγραμμα δραστη¬ 
ριοτήτων της Βιβλιοθήκης και έχει την ευθύνη της εφαρ¬ 
μογής και εκτέλεσης του εγκεκριμένου προγράμματος. 

-. Μελετά την παροχή νέων υπηρεσιών με την εφαρμο¬ 
γή μεταξύ των άλλων σύγχρονων τεχνολογικών μεθό¬ 
δων όπως οι εφαρμογές Η/Υ ή δημιουργία κέντρων πλη¬ 
ροφοριών σχετικά με το βιβλίο για ειδικές κατηγορίες 
πληθυσμού του Δήμου Καλλιθέας. 

-. Παρέχει κάθε δυνατότητα για την εξυπηρέτηση μέ¬ 
σω του δανεισμού του υλικού της βιβλιοθήκης. 

-. Τηρεί ειδικό αρχείο για τις περιοδικές εκδόσεις. 

-. Τηρεί βιβλίο εισαγωγής για όλο το υλικό της βιβλιο¬ 
θήκης που αποκτά με αγορά, ανταλλαγή, δωρεά, κλη¬ 
ρονομιά ή κληροδοσία. 

Ευθύνεται για την επιλογή του βιβλιακού ή άλλου υλι¬ 
κού καθώς και της εφαρμογής των όρων αγοράς σε συ¬ 
νεργασία με το Τμήμα Οικονομικού του Ν.Π. 

-. Συνεργάζεται με την σχολική κοινότητα διοργανώ- 
νοντας εκδηλώσεις που προάγουν την εκπαιδευτική δια¬ 
δικασία. 

-. Διοργανώνει εκθέσεις βιβλίου εντός και εκτός του 
χώρου της βιβλιοθήκης. 

-. Επιμελείται της έκδοσης πληροφοριακού εντύπου 
για τα νέα βιβλία της βιβλιοθήκης καθώς και ενημερωτι¬ 
κά δελτία για την προώθηση του βιβλίου. 

-. Ευθύνεται για την οργάνωση και λειτουργία ειδικών δα- 
νεισπκώντμημάτωνόπως παιδικών, ειδικών συλλόγων κ.λπ. 

-. Παρέχει την δυνατότητα οπ Ιΐπβ σύνδεσης με δίκτυα 
λαϊκών ή άλλων βιβλιοθηκών. 

-. Αναπτύσσει τις κατάλληλες δημόσιες σχέσεις μ’ άλ¬ 
λες βιβλιοθήκες, Οργανισμούς και Ενώσεις. 

-. Φροντίζει για την συντήρηση και αποκατάσταση του 
υλικού διατηρώντας μονάδα βιβλιοδεσίας. 

ΤΜΗΜΑ ΩΔΕΙΟΥ 

-. Επιμελείται της λειτουργίας του Δημοτικού Ωδείου 
Καλλιθέας. 

-. Φροντίζει για την καλή λειτουργία των σχολών και 
των τάξεων αυτών. 

-. Μελετά και εφαρμόζει τα προγράμματα λειτουργίας, 
εξετάσεων και συναυλιών. 

-. Παρέχει κάθε δυνατότητα για την εξυπηρέτηση των 
μαθητώντου. 

-. Φροντίζει για την εφαρμογή των προγραμμάτων που 
καταρτίζει μέσω του Η/Υ. 

-. Παρακολουθεί την έγκριση των αποφάσεων του Δ.Σ. 
και κοινοποιεί τις αποφάσεις στους ενδιαφερομένους. 

-. Τηρεί μητρώο του εκπαιδευτικού προσωπικού, πα¬ 
ρακολουθεί την εξέλιξη τους και καταχωρεί κάθε πηρε- 
σιακή μεταβολή τους. 

-. Τηρεί βιβλίο παρουσίας του εκπαιδευτικού και διοι¬ 
κητικού πορσωπικού και μεριμνά για την έγκαιρη προ¬ 
σέλευσή τους. 

-. Πραγματοποιεί τις εγγραφές των μαθητών, δέχεται 
αιτήσεις και προωθεί στο Δ.Σ. κάθε ζήτημα αρμοδιότη¬ 
τας τους. 


-. Τηρεί μαθητολόγιο, παρακολουθεί την ενημέρωση 
των βιβλίων σπουδών και υποβάλει στο ΥΠ.ΠΟ. μαθητο¬ 
λόγιο, πίνακες και καταστάσεις σύμφωνα με τους σχετι¬ 
κούς νόμους. 

-. Επιμελείται την έγκαιρη καταβολή των εσόδων του 
Ωδείου από όλες τις πηγές. 

-. Τηρεί βιβλίο υλικού, των οργάνων και όλου του τε¬ 
χνολογικού εξοπλισμού. 

ΚΕΦΑΛΑΙΟ Β 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 
Άρθρο 2 

Προϊσταμένοι Υπηρεσιών 

1. Των Υπηρεσιών του Πολιτιστικού Οργανισμού 
προΐσταται ο Πρόεδρος του Δ.Σ. 

2. Ως Προϊσταμένοι των τμημάτων του ορίζονται υπάλ¬ 
ληλοι, σύμφωνα με τα οριζόμενα στο άρθρο 9 του Ν. 
1586/86, σε συνδυασμό με την παρ. 6 και 7 του άρθρου 
38 του Ν. 2190/94. 

3. Ως Προϊστάμενοι για τα τμήματα του Πολιτισπκού 
Οργανισμού επιλέγονται υπάλληλοι των παρακάτω κλά¬ 
δων, ΠΕΙ διοικητικού, ΠΕ2 Εφόρου βιβλιοθηκών ΤΕ 17, 
ΤΕΙ ΔΕΙ. Ειδικά για το τμήμα βιβλιοθήκης ο προΐσταμέ- 
νος επιλέγεται από τους κλάδους ΠΕ2, ΤΕΙ. 

Άρθρο 3 

Αρμοδιότητες Προϊσταμένων 

Οι Προϊσταμένοι των τμημάτων του Πολιτιστικού Ορ¬ 
γανισμού φροντίζουν για τη σωστή λειτουργία των τμη¬ 
μάτων τους και ασκούν τον έλεγχο και την εποπτεία των 
υπαλλήλων που υπάγονται σε αυτά. 

ΚΕΦΑΛΑΙΟ Γ 

ΠΡΟΣΩΠΙΚΟ 
Άρθρο 4 

Διάρθρωση θέσεων Προσωπικού 

Οι θέσεις του τακτικού προσωπικού του Πολιτιστικού 
Οργανισμού διαρθρώνεται σε κλάδους βαθμούς και ει¬ 
δικότητες ως εξής: 

I. ΤΑΚΤΙΚΟ ΠΡΟΣΩΠΙΚΟ 
Α’ ΔΙΟΙΚΗΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΠΕΙ 

(1) ΚΛΑΔΟΣ ΠΕΙ Διοικητικού 
τέσσερις (4) θέσ. με βαθμούς Δ’ - Α’. 

(2) ΚΛΑΔΟΣ ΠΕ2 Εφόρου Βιβλιοθηκών. 

Μία (1) θέση με βαθμό Δ’. - Α’. 

ΚΑΤΗΓΟΡΙΑ ΤΕ 

(1) ΚΛΑΔΟΣ ΤΕ 17 Διοικητικού. 

Μία (1) θέση με βαθμό Δ’ - Α’. 

(2) ΚΛΑΔΟΣ ΤΕΙ Βιβλιοθηκονόμων. 

Τρεις (3) θέσεις με βαθμούς Δ’ - Α’. 

ΚΑΤΗΓΟΡΙΑ ΔΕ 

(1) ΚΛΑΔΟΣ ΔΕ 1 Διοικητικού, 
δώδεκα (12) με βαθμό Δ’ - Α’. 

Β’ ΒΟΗΘΗΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΥΕ 

(1) ΚΛΑΔΟΣ ΥΕ Φυλάκων - Εργατών 
Τέσσερις (4) θέσεις με βαθμό Ε’ - Β’. 

(2) ΚΛΑΔΟΣ ΥΕ 16 Καθαριστριών 
Πέντε (5) θέσεις με βαθμό Ε’ - Β’. 

(3) ΚΛΑΔΟΣ ΥΕ 19 Κλητήρων 

Μία (1) θέση με βαθμό Ε’ - Β’. 

II. ΠΡΟΣΩΡΙΝΕΣ ΘΕΣΕΙΣ ΕΡΓΑΣΙΑΣ ΠΡΟΣΩΠΙΚΟΥ ΜΕ 
ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟ¬ 
ΝΟΥ (παρ.1 αρθρ.5 Ν. 1476/84) 

Πέντε (5) θέσεις Μουσικών. 

Οι παραπάνω θέσας της παρ. 1 του αρθρ. 5 του Ν. 
1476 όταν κενωθούν, καταργούνται. 

III. ΠΡΟΣΩΠΙΚΟ ΟΡΙΣΜΕΝΟΥ ΧΡΟΝΟΥ ΓΙΑ ΕΠΟΧΙΑ¬ 
ΚΕΣ ΑΝΑΓΚΕΣ 

Δέκα θέσεις διαφόρων ειδικοτήτων. 

Άρθρο 5 

Τυπικά Προσόντα Προσωπικού 

Τα τυπικά και ουσιαστικά προσόντα που απαιτούνται κα¬ 
τά κατηγορία, κλάδο και ειδικότητα καθορίζονται σύμφωνα 
με τα Προεδρικά Διατάγματα 37α/87,22/90 & το άρθρο 83 
του Ν. 1143/91 όπως συμπληρώθηκαν από το Ν.2190/94. 

Άρθρο 6 

Κατανομή Προσωπικού 

Η κατανομή του προσωπικού στα διάφορα τμήματα 
πραγματοποιεπται από τον Πρόεδρο του Δ.Σ. σύμφωνα 
με τις υπηρεσιακές ανάγκες. 

Άρθρο 7 

Προσωπικό με σχέση εργασίας Ι.Δ.Α.Χ. 

Όσον αφορά την υπηρεσιακή εξέλιξη του προσωπικού 
που υπηρεταί στον Πολιτιστικό Οργανισμό με σύμβαση 
εργασίας Ιδιωτικού Δικαίου Αορίστου Χρόνου έχουν 
εφαρμογή οι διατάξεις του Ν.1188/81. 

Άρθρο 8 

Τελικές Διατάξεις 

1. Ο τρόπος λειτουργίας των υπηρεσιών του Πολιτι¬ 
στικού Οργανισμού Καλλιθέας εκτός από όσα ορίζουν οι 
Νόμοι 1188/81 και 1588/86 σης ιδιαίτερες λεπτομέρειες 
τους καθορίζονται με ειδικούς κανονισμούς που ψηφί¬ 
ζονται από το Δ.Σ. του Νομικού Προσωπικού. 

2. Οι καλλιτεχνικές και εκπαιδευτικές δραστηριότητες 
του Πολιτιστικού Οργανισμού που δεν μπορούν να κα¬ 
λυφθούν από το υπάρχον τακτικό ή με Σ.Ε.Ι.Δ. αορίστου 
χρόνου προσωπικό εξυπηρετούνται από προσωπικό με 
σύμβαση ορισμένου χρόνου και έργου και προσλαμβά¬ 
νονται σύμφωνα με το νόμο όπως ισχύει κάθε φορά. 

3. Την αρμοδιότητα σε αντικείμενα που δεν κατονομά¬ 
ζονται στον παρόντα Οργανισμό ΕσωτερικήςΥπηρε- 
σίας, καθορίζει με απόφαση του ο Πρόεδρος του Δ.Σ. 
του Πολιτιστικού Οργανισμού Καλλιθέας. 

4. Ο παρών Οργανισμός Εσωτερικής Υπηρεσίας μπο¬ 
ρεί να συμπληρώνεται σε περίπτωση κενού με απόφαση 
του Δ.Σ. του Νομικού Προσώπου. 

5. Με τον παρόντα Οργανισμό συστήνεται μια επιπλέ¬ 
ον θέση ΔΕΙ από το ήδη υπηρετούν προσωπικό, η οποία 
θα προκαλέσει συνολική δαπάνη ύψους ΔΡΧ: 4.345.600. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Νοεμβρίου 1999 

Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 


Αριθ. 15543 ( 7 ) 

Σύσταση Δημοτικής Επιχείρησης στο Δήμο Σοφάδων με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΜΕΛΕΤΩΝ, 
ΚΑΤΑΣΚΕΥΩΝ, ΑΝΑΠΤΥΞΗΣ ΚΑΙ ΑΓΡΟΤΙΚΩΝ ΕΚΜΕ¬ 
ΤΑΛΛΕΥΣΕΩΝ ΔΗΜΟΥ ΣΟΦΑΔΩΝ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Την αριθμ. 2166 / 29-8-97 απόφαση μας για παροχή 
εξουσιοδότησης προϊσταμένου Δ/νσης Τοπικής Αυτοδι¬ 
οίκησης και Διοίκησης Νομού Καρδίτσας. 

3. Τις διατάξεις του άρθρου 277 του Δημοτικού και Κοι¬ 
νοτικού Κώδικα (ΠΔ. 410/95) σύμφωνα με τις οποίες οι 
δήμοι και οι κοινότητες μπορούν να συνιστούν δικές 
τους επιχειρήσεις για: 

α) την εκτέλεση έργων, β) την παραγωγή αγαθών και 
γ) την ανάπτυξη δραστηριοτήτων που έχουν σκοπό την 
πραγματοποίηση εσόδων. 

4. Τις διατάξεις των άρθρων 278. 279. 280. 281, 282, 
283. και 284 του Δημοτικού και Κοινοτικού Κώδικα (Π.Δ. 
410/95). 

5. Τις διατάξεις του άρθρου 29Α του Ν. 1558/85 σχετι¬ 
κά με τον έλεγχο δαπανών που προκαλούν οι κανονιστι¬ 
κές διοικητικές πράξεις. 

6. Την αριθμ. 25027/9-4-1984 (Φ.Ε.Κ. 244/Β/19-4- 
1984), όπως τροποποιήθηκε με την παρ. 12 του άρθρου 
5 του Ν. 2307/95, απόφαση του Υπουργού Εσωτερικών. 

7. Τις διατάξεις του άρθρου 25 παρ. 12 του Ν. 2539/97 
( Φ.Ε.Κ. 244/Α/4-12-97) « Συγκρότηση της Πρωτοβάθ¬ 
μιας Τοπικής Αυτοδιοίκησης «. 

8. Την αριθμ. 301/99 απόφαση του Δημοτικού Συμβου¬ 
λίου Σοφάδων με την οποία αποφασίζεται η σύσταση 
Δημοτικής Επιχείρησης με την επωνυμία: « ΔΗΜΟΤΙΚΗ 
ΕΠΙΧΕΙΡΗΣΗ ΜΕΛΕΤΩΝ, ΚΑΤΑΣΚΕΥΩΝ, ΑΝΑΠΤΥΞΗΣ 
ΚΑΙ ΑΓΡΟΤΙΚΩΝ ΕΚΜΕΤΑΛΛΕΥΣΕΩΝ ΔΗΜΟΥ ΣΟΦΑ¬ 
ΔΩΝ «, σύμφωνα με όσα γράφονται σ’ αυτή. 

9. Την πλήρη Οικονομοτεχνική μελέτη η οποία συνετά- 
γει σχετικά με τους σκοπούς και τη λειτουργία της ανω¬ 
τέρω Δημοτικής Επιχείρησης, αποφασίζουμε: 

1. Εγκρίνουμε την αριθμ. 301/99 απόφαση του Δημοτι¬ 
κού Συμβουλίου Σοφάδων με την οποία αποφασίζεται η 
σύσταση Δημοτικής Επιχείρησης στο Δήμο Σοφάδων με 
την επωνυμία: «ΔΗΜΟΤΙΚΗ ΕΠΙΧΕΙΡΗΣΗ ΜΕΛΕΤΩΝ, 
ΚΑΤΑΣΚΕΥΩΝ. ΑΝΑΠΤΥΞΗΣ ΚΑΙ ΑΓΡΟΤΙΚΩΝ ΕΚΜΕ¬ 
ΤΑΛΛΕΥΣΕΩΝ ΔΗΜΟΥ ΣΟΦΑΔΩΝ» η οποία διέπεται από 
τις διατάξεις των άρθρων 277, 278, 279, 280, 281, 282, 
283, και 284 του Δημοτικού και Κοινοτικού Κώδικα (ΠΔ. 
410/95). 

2. ΣΚΟΠΟΙ της Επιχείρησης είναι: 

• Η προώθηση της οικονομικής και κοινωνικής ανά¬ 
πτυξης του Δήμου. 

• Η εκπόνηση μελετών ή επίβλεψη εκπόνησης ή επί¬ 
βλεψη εφαρμογής μελετών. 

• Η κατασκευή και επίβλεψη πάσης φύσεως τεχνικών 
έργων. 

• Η δημιουργία προϋποθέσεων για τη συνεχή και αυ¬ 
τοδύναμη ανάπτυξη της περιοχής του Δήμου με βάση 
τις τοπικές δυνάμεις και γενικότερα η προώθηση της εν¬ 
δογενούς ανάπτυξης. 

• Η ανάδειξη του αναπτυξιακού ρόλου του Δήμου. 

• Η υποβοήθηση και προώθηση των τοπικών αναπτυ¬ 
ξιακών πρωτοβουλιών και καινοτομιών, η ανάπτυξη του 
ανθρώπινου δυναμικού, η διερεύνηση της τοπικής αγο¬ 
ράς εργασίας. 

• Η προστασία του αστικού και φυσικού περιβάλλο¬ 
ντος. 

• Η ανασυγκρότηση του παραγωγικού συστήματος 
της ευρύτερης περιοχής του Δήμου. 

3. Η ΧΡΟΝΙΚΗ ΔΙΑΡΚΕΙΑ λειτουργίας της Επιχείρησης 
είναι πενήντα (50) χρόνια από τη δημοσίευση της από¬ 
φασης αυτής στην Εφημερίδα της Κυβέρνησης. 

4. ΕΔΡΑ της Δημοτικής Επιχείρησης ορίζεται η έδρα 
του Δήμου Σοφάδων (Σοφάδες). 

5. ΔΙΟΙΚΗΣΗ: 

Η Δημοτική Επιχείρηση θα διοικείται από επταμελές 
(7μελές) Διοικητικό Συμβούλιο αποτελούμενο από: 

• Τον Δήμαρχο και πέντε (5) Δημοτικούς Συμβούλους, 
δύο (2) εκ των οποίων θα προέρχονται από τη μειοψη¬ 
φία, οι οποίοι ορίζονται μαζί με τους αναπληρωτές τους 
με απόφαση του Δημοτικού Συμβουλίου. 

• Έναν εκπρόσωπο του Εμπορικού Συλλόγου Σοφά¬ 
δων με τον αναπληρωτή αυτού. 

• Στην περίπτωση που η Επιχείρηση απασχολεί περισ¬ 
σότερους από είκοσι (20) εργαζόμενους, θα συμμετέ¬ 
χει στο διοικητικό συμβούλιο ένας εκπρόσωπός τους, ο 
οποίος θα παίρνει τη θέση ενός εκ των συμβούλων της 
μειοψηφίας. 

• Το Δημοτικό Συμβούλιο ορίζει από τα μέλη του Διοι¬ 
κητικού Συμβουλίου της Επιχείρησης τον πρόεδρο και 
τον αντιπρόεδρο αυτού. 

• Η θητεία του Διοικητικού Συμβουλίου της Επιχείρη¬ 
σης θα ακολουθεί τη θητεία της Δημοτικής Αρχής. 

• Η Επιχείρηση εκπροσωπείται στα δικαστήρια και σε 
κάθε δημόσια αρχή από τον πρόεδρο του Διοικητικού 
Συμβουλίου και όταν αυτός είναι απών ή κωλύεται, από 
τον αντιπρόεδρο. 

6. ΑΡΧΙΚΟ ΚΕΦΑΛΑΙΟ: 

Ο Δήμος Σοφάδων διαθέτει στην Επιχείρηση, με την 
έναρξη λειτουργίας της, χρηματικό ποσό 10.000.000 
δρχ. ως αρχικό κεφάλαιο. 

7. ΠΟΡΟΙ: 

Πόροι της Επιχείρησης είναι τα έσοδα από την άσκηση 
της δραστηριότητας της και οι πρόσοδοι από την κινητή 
και ακίνητη περιουσία της, όταν αυτή αποκτήσει περιου¬ 
σία, δάνεια, κληρονομιές, εισφορές, δωρεές και λοιπές 
επιχορηγήσεις, Εθνικές ή Ευρωπαϊκές. 


8. ΠΕΡΙΟΥΣΙΑ: 

Η Επιχείρηση κατά τη σύσταση της δεν διαθέτει περι¬ 
ουσιακά στοιχεία. 

Ο Δήμος Σοφάδων παραχωρεί για χρήση στην επιχεί¬ 
ρηση κατάλληλο χώρο για την στέγαση της. 

9. ΣΧΕΤΙΚΑ ΜΕ ΤΗ ΔΙΑΛΥΣΗ ΤΗΣ ΕΠΙΧΕΙΡΗΣΗΣ Η Επι¬ 
χείρηση διαλύεται: 

• Με απόφαση του Δημοτικού Συμβουλίου, με την 
απόλυτη πλειοψηφία των μελών του και με σχετική από¬ 
φαση του Γενικού Γραμματέα Περιφέρειας που δημοσι¬ 
εύεται στην Εφημερίδα της Κυβέρνησης. 

• Όταν λήξει χωρίς να παραταθεί η διάρκεια της Επι¬ 
χείρησης. 

• Σε περίπτωση πτώχευσης της. 

10. ΣΧΕΤΙΚΑ ΜΕ ΤΗΝ ΕΚΚΑΘΑΡΗΣΗ ΤΗΣ ΕΠΙΧΕΙΡΗΣΗΣ 

Τη διάλυση της Επιχείρησης ακολουθεί εκκαθάριση. 

Κατά την εκκαθάριση διεκπεραιώνονται οι εκκρεμείς 
υποθέσεις, εισπράττονται οι απαιτήσεις, ρευστοποιείται 
η περιουσία και πληρώνονται τα χρέη της Επιχείρησης. 
Το υπόλοιπο περιέρχεται στο Δήμο. 

11. ΣΥΓΚΡΟΤΗΣΗ - ΛΕΙΤΟΥΡΠΑ - ΔΙΑΧΕΙΡΗΣΗ ΤΗΣ 
ΕΠΙΧΕΙΡΗΣΗΣ 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της Επιχείρησης διέπεται από τις σχε¬ 
τικές με τις Δημοτικές και Κοινοτικές Επιχειρήσεις διατά¬ 
ξεις του Δημοτικού και Κοινοτικού Κώδικα (Π.Δ. 410 / 95) 
καθώς και από την υπ’ αριθμ. 25027 / 9-4-84 (Φ.Ε.Κ. 244 / 
Β/19-4-84) απόφαση του Υπουργού Εσωτερικών. 

12. Αναπόσπαστο τμήμα της παρούσας αποτελεί η Οι¬ 
κονομοτεχνική μελέτη η οποία συνετάγει σχετικά με 
τους σκοπούς και τη λειτουργία της Επιχείρησης και με 
την οποία συμφωνούν στην πλειοψηφία τους οι Δημοτι¬ 
κοί Σύμβουλοι. 

13. Από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού του Δήμου 
Σοφάδων ύψους 10.000.000 δρχ. η οποία έχει εγγραφεί 
στον σχετικό κωδικό του προϋπολογισμού του Δήμου 
Σοφάδων έτους 1999. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καρδίτσα, 23 Νοεμβρίου 1999 

Με εντολή Γενικού Γραμματέα Περιφέρειας 

Ο Διευθυντής 
ΕΜ. ΑΝΤΙΜΗΣΑΡΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΡ 

* ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θί.ςιι· 


Θ-ΓΠ3ΪΙ: ννθΐ5Γη35ΐθΓ @ β1.0Γ 



ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

ΘΕΣΣΑΛΟΝΙΚΗ 


5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 5225 713 

ΠΕΙΡΑΙΑΣ 


5249 547 

Νικήτα 6-8 Τ.Κ. 18531 

4135 228 

Πώληση Φ.Ε.Κ. 5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 

ΚΟΜΟΤΗΝΗ 


αποστολή Φ.Ε.Κ. 5248 320 

Δημοκρατίας 1 Τ.Κ. 691 00 

(0531)22 858 


ΛΑΡΙΣΑ 



Διοικητήριο Τ. Κ. 411 10 

(041) 597449 


ΚΕΡΚΥΡΑ 



Σαμαρά 13 Τ.Κ. 49100 

(0661)89 127/89 120 


ΗΡΑΚΛΕΙΟ 



Πλ. Ελευθερίας 1, Τ. Κ. 711 10 (081) 396 223 


ΛΕΣΒΟΣ 



Πλ. Κωνσταντινουπόλεως Τ.Κ. 811 00 Μυτιλήνη 



(0251)46 888 / 47 533 


ΤΙΜΗ ΦΥΛΛΩΝ " ^ΧΡ ι 8 σελίδες 200 δρχ. 


ΕΦΗΜΕΡΙΔΟΣ 1ΗΣ ΚΥΒΕΡΝΗΣΕΩΣ Από 8 σελι · δε ς και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 - 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανώτατου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 






* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που ανπστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρημαπκό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

_ 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































